
Rezumat
Lucrarea este prima din seria „Colecția Cartea ARDUPH”. Conține o selecție din materialele prezentate în cadrul sesiunii de comunicări științifice organizată de Filiala Prahova a Asociației Românede Drept Umanitar în octombrie 2010.
Așa după cum se arată în prefața lucrării: „Simpla lecturare a cuprinsului acestei cărți ne aduce în atenție două domenii de maximă actualitate pentru noi toți și anume: cunoașterea și respectarea drepturilor omului în timp de pace și în timp de conflict armat, fie el internaţional sau ne-internaţional, ca și în situații de tensiuni şi tulburări interne”.
Comunicările pe care fiecare autor vi le supune atenției în acest volum se constituie într-un demers științific care se bazează pe cunoștințe temeinice privind temele abordate, precum și o documentare largă asupra fiecărui subiect tratat, iar situarea problemei drepturilor și libertăților fundamentale ale omului pe primul plan este o dovadă a marilor transformări spirituale, culturale și morale, dar și a celor politico-juridice, pe care le traversează comunitatea internațională.
[bookmark: _GoBack]Volumul poate fi procurat de la ARDUPH (arduph@yahoo.fr), iar materialele pot fi consultate pe site-ul Asociației (www.arduph.ro) la rubrica Domenii.
